*Ezt mondták neki: „A mi atyánk Ábrahám.” Jézus így szólt hozzájuk: „Ha Ábrahám gyermekei volnátok, Ábrahám cselekedeteit tennétek.* (Jn 8,39)

A megszólított emberek egy nagyobb tekintélyre hivatkozva próbálták igazolni magukat. Ábrahám leszármazottai vagyunk, a megfelelő családba születtünk bele, mi lenne a baj velünk – hallhatjuk a felvetéseket.

A születés és a származási vonal valóban rendben. Csak a belső hozzáállás nem megfelelő. Ábrahám hitt Istenben és engedelmeskedett. Cselekedete tehát összhangban volt hitével.

Ez a ma is követendő példa. Hit a Mindenható Istenben és hittel átitatott szavak és tettek, amelyek Isten dicsőítik. Csak így érdemes közeledni Istenhez és egymáshoz is.

Ezt a lehetőséget Jézus kereszthalála hozta el. Érvényessége ma is tart, mindenki számára! *Vadon Gyula*